Document ID: 31980D0765

Odločba Komisije
z dne 8. julija 1980
o določitvi kode in standardnih pravil za prepis podatkov o vmesnih statističnih raziskovanjih površin vinogradov v strojno čitljivo obliko
(80/765/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 357/79 z dne 5. februarja 1979 o statističnih raziskovanjih vinogradov [1] in zlasti členov 5(6) ter 6(7) Uredbe,
ker člen 5(6) Uredbe (EGS) št. 357/79 določa, da države članice, ki elektronsko obdelujejo rezultate svojih vmesnih raziskovanj, predložijo rezultate v strojno čitljivi obliki;
ker oprema, ki jo ima Komisija na razpolago za analiziranje rezultatov statističnih raziskovanj vinogradov in potreba po njihovi smotrni uporabi zahtevata, da se predpiše standardna oblika za prepis podatkov v strojno čitljivo obliko, ki se določi v skladu s postopkom iz člena 8 navedene uredbe;
ker je primerno, da države članice iz praktičnih razlogov predložijo rezultate raziskovanj iz člena 6 Uredbe (EGS) št. 357/79 tudi v strojno čitljivi obliki;
ker so ukrepi, predvideni s to odločbo, v skladu z mnenjem Stalnega odbora za kmetijsko statistiko,
SPREJELA NASLEDNJO ODLOČBO:
Člen 1
Strojno čitljiva oblika za predložitev podatkov, predvidenih v členih 5 in 6 Uredbe (EGS) št. 357/79, tistih držav članic, ki elektronsko obdelujejo rezultate svojih raziskovanj, je magnetni trak.
Člen 2
Koda in pravila za prepis podatkov, predvidenih v členih 5 in 6 Uredbe (EGS) št. 357/79, na magnetni trak, so določeni v prilogah.
Člen 3
Ta odločba je naslovljena na države članice.
V Bruslju, 8. julija 1980

Labels: 12
19
6